laion/Wikipedia-Exotic huggingface dataset:
২০১৭ ম্যানিলার ক্যাসিনো হামলা

২০১৭ সালের ২ জুন ভোররাতে ফিলিপাইনের রাজধানী ম্যানিলার এক হোটেলের ক্যাসিনোতে বন্দুকধারীর হামলায় ৩৬ জন নিহত হয়েছেন। । বন্ধুকধারী পরবর্তীতে আত্মহত্যা করে। শুক্রবার ভোররাতে রিসোর্ট ওয়ার্ল্ড ম্যানিলা নামের হোটেলে বন্দুকধারী ব্যক্তি প্রথমে টিভি মনিটরগুলোতে গুলি করে। এরপর ওই ব্যক্তি জুয়া খেলার টেবিল আগুন ধরিয়ে দেয় এবং তার ব্যাকপ্যাকে ১১৩ মিলিয়ন পেসো (ফিলিপিনো মুদ্রা) বা ২৩ লাখ ডলার সমমূল্যের জুয়ার চিপস ভরে নেয়। পরে সে কমপ্লেক্সের হোটেল সেকশনে পালিয়ে যায় এবং ব্যাকপ্যাকটি ফেলে হোটেলের একটি কক্ষে প্রবেশ করে। অজ্ঞাতনামা ওই বন্দুকধারী ক্যাসিনোর টেবিলে আগুন লাগিয়ে দিলে হোটেল কমপ্লেক্স ও এর ক্যাসিনোতে ধোঁয়ায় দম বন্ধ হয়ে বেশির ভাগ লোক মারা যান। পুলিশকে লক্ষ্য করে গুলিও ছোড়ে সে। পরে হোটেলের একটি রুমে কম্বল মুড়ি দিয়ে তাতে পেট্রল ঢেলে আগুন দিয়ে আত্মহত্যা করে। জঙ্গি সংগঠন আইএস এ হামলার দায় স্বীকার করলেও ফিলিপাইনের পুলিশ প্রধান জানান, এটি ডাকাতির বন্দুকধারী ইংরেজিভাষী লম্বা ও ফ্যাকাশে চেহারার। ফিলিপিাইনের প্রেসিডেন্টের মুখপাত্র আর্নেস্টো আবেলা রাতের গোলাগুলি ও অগ্নিকাণ্ডের ঘটনায় ৩৬ জন নিহত হওয়ার কথা নিশ্চিত করেন। পুলিশ ওই হোটেল কমপ্লেক্সের ৬তলা থেকে হামলাকারীর দগ্ধ লাশ উদ্ধার করেছে। হামলা করার আগে যে গাড়ি করে এসেছিল, সেই গাড়িটিও হোটেলের তিলতলার পার্কিং থেকে উদ্ধার করেছে পুলিশ। ফিলিপাইনের রাজধানী ম্যানিলার ক্যাসিনোতে হামলাকারী ব্যক্তিকে পুলিশ শনাক্ত করেছে। তিনি ফিলিপাইনেরই নাগরিক। জেসি জেভিয়ার কার্লোস নামে ওই হামলাকারী সন্ত্রাসী ছিলেন না। তিনি জুয়ায় অনেক অর্থ হারিয়ে হতাশ ও ক্ষুব্ধ ছিলেন। "Philippines hotel attack: 37 victims suffocated after 'white' gunman shot gambling machines and started a fire in 'botched robbery'"। The Telegraph। ২ জুন ২০১৭। সংগ্রহের তারিখ ২ জুন ২০১৭।  "Shooting heard at Manila leisure complex"। bbc.com। BBC। সংগ্রহের তারিখ ১ জুন ২০১৭।  ম্যানিলায় বন্দুকধারীর হামলায় নিহত ৩৬ http://newsinfo.inquirer.net/902077/resorts-world-manila-attack-what-we-know "ফিলিপাইনে হোটেলে ডাকাতের হামলা, নিহত ৩৬"। সংগ্রহের তারিখ ৫ জুন ২০১৭।  "ফিলিপাইনে ক্যাসিনোতে বন্দুকধারীর হামলা"। সংগ্রহের তারিখ ৫ জুন ২০১৭। [স্থায়ীভাবে অকার্যকর সংযোগ] "ম্যানিলার হামলাকারী জুয়ায় হেরে ঋণে জর্জরিত ছিলেন"। সংগ্রহের তারিখ ৫ জুন ২০১৭।
নূরুল ইসলাম ভূঁইয়া

শহীদ নূরুল ইসলাম ভূঁইয়া (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। নূরুল ইসলাম ভূঁইয়ার জন্ম কুমিল্লা জেলার মনোহরগঞ্জ উপজেলার বাইশগাঁও ইউনিয়নের পূর্ব তালতলা গ্রামে। তার বাবার নাম সেকান্দার আলী ভূঁইয়া এবং মায়ের নাম ফাতেমা বেগম। চার ভাই দুই বোনের মধ্যে শহীদ নূরুল ইসলাম ভূঁইয়া চতুর্থ। তিনি অবিবাহিত ছিলেন। পাকিস্তান সেনাবাহিনীতে চাকরি করতেন নূরুল ইসলাম ভূঁইয়া। ১৯৬৯ সালে যোগ দিয়েছিলেন। ১৯৭১ সালের ফেব্রুয়ারি মাসে ছুটি নিয়ে বাড়িতে এসে ছুটি কাটিয়ে আবার যোগ দেন কর্মস্থলে। নূরুল ইসলাম ভূঁইয়া কর্মস্থলে যোগ দেওয়ার কয়েক দিন পরই শুরু হয় মুক্তিযুদ্ধ। এর পর থেকে তার আর খোঁজ ছিল না। পরিবারের লোকজন জানতেন না তিনি মুক্তিযুদ্ধে গেছেন নাকি যাননি। স্বাধীনতার পর বাবা-মা এবং ভাইবোনরা তার অপেক্ষায় থাকেন দীর্ঘসময়। খোঁজ নিতে থাকেন তারা। মা ও বড় ভাই যান কুমিল্লা সেনানিবাসে। সেখানে গিয়ে জানতে পারেন নূরুল ইসলাম ভূঁইয়া মুক্তিযুদ্ধে যোগ দিয়েছিলেন, ২ নম্বর সেক্টরে যুদ্ধ করেন। সালদা নদীতে পাকিস্তান সেনাবাহিনীর সঙ্গে এক যুদ্ধে তিনি শহীদ হয়েছেন। ওই যুদ্ধে নূরুল ইসলাম ভূঁইয়া অসীম সাহস ও বীরত্ব প্রদর্শন করেন। সহযোদ্ধারা তাকে সেখানেই সমাহিত করেন। ব্রাহ্মণবাড়িয়া জেলার কসবা উপজেলার অন্তর্গত সালদা নদী। সালদা নদীসহ কসবার বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। ১৯৭১ সালের অক্টোবর মাসের মাঝামাঝি নিয়মিত মুক্তিবাহিনীর কয়েকটি দল এক সঙ্গে সালদা নদী ও কসবায় পাকিস্তান সেনাবাহিনীর প্রতিরক্ষা অবস্থানে এক যোগে আক্রমণ করে। মুক্তিবাহিনীর পক্ষে যুদ্ধে নেতৃত্ব দেন কে ফোর্স কমান্ডার খালেদ মোশাররফ (বীর উত্তম)। কয়েকদিন ধরে সেখানে যুদ্ধ চলে। এখানে পাকিস্তান সেনাবাহিনীর প্রতিরক্ষা বাংকারগুলো ছিল খুবই মজবুত। আর্টিলারির গোলাবর্ষণ করেও সেগুলো ধ্বংস করা সম্ভব হচ্ছিল না। তখন মুক্তিযোদ্ধারা চারদিক থেকে পাকিস্তানিদের অবরোধ করে সাহসিকতার সঙ্গে যুদ্ধ করতে থাকেন। পাকিস্তানি সেনাদের পালাবার পথ ছিল রুদ্ধ। কিন্তু তাদের প্রত্যেক বাংকারেই মজুদ ছিল বিপুল রসদ। সেগুলো নিয়ে অনেকদিন যুদ্ধ চালিয়ে যাওয়া সম্ভব ছিল। পাকিস্তানিরা সুরক্ষিত বাংকারে অবস্থান করে মুক্তিবাহিনীর আক্রমণ প্রতিহত করতে থাকে। দুই পক্ষে তুমুল যুদ্ধ চলা অবস্থায় ২১ বা ২২ অক্টোবর খালেদ মোশাররফ গোলার স্প্রীন্টারে আঘাতপ্রাপ্ত হয়ে আহত হন। কয়েকদিনের যুদ্ধে মুক্তিবাহিনীর নুরুল ইসলাম ভূইয়াসহ আরও কয়েকজন শহীদ হন। তারা কেউ গুলিতে, কেউ গোলার স্প্রীন্টারের আঘাতে মারা যান। এই যুদ্ধে পাকিস্তান সেনাবাহিনী পাকিস্তান সেনাবাহিনী ও মুক্তিবাহিনী; উভয়েরই ব্যাপক ক্ষয়ক্ষতি হয়। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১০-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
বাংলাদেশের সৌর বিদ্যুৎ প্রকল্প

এই নিবন্ধটিতে বাংলাদেশের সৌর বিদ্যুৎ প্রকল্পগুলোর নাম তালিকাবদ্ধ ভাবে উপস্থাপন করা হলো। এছাড়াও বাংলাদেশ কৃষি উন্নয়ন কর্পোরেশন (বিএডিসি) কর্তৃক বাস্তবায়িত সোলার ইরিগেশন  প্রকল্প। বিএডিসি হতে প্রাপ্ত তথ্যে জানা যায় যে, ৫০০টি সোলার পাম্প স্থাপনের কার্যক্রম প্রক্রিয়াধীন রয়েছে। বাংলাদেশের বিদ্যুৎ কেন্দ্রসমূহের তালিকা বাংলাদেশের নবায়নযোগ্য জ্বালানি বাংলাদেশের বিদ্যুৎ খাত "টেকসই ও নবায়নযোগ্য জ্বালানি উন্নয়ন কর্তৃপক্ষ"। সংগ্রহের তারিখ ২০১৭-০৬-০২।
এনআরবি ব্যাংক লিমিটেড

এনআরবি ব্যাংক লিমিটেড (ইংরেজি: NRB Bank Limited) বাংলাদেশের একটি বাণিজ্যিক ব্যাংক। এই ব্যাংকটি ২০১৩ সালে প্রতিষ্ঠিত হয়। ২০১৯ সালে এনআরবি ব্যাংক এসএসএল ওয়ারলেসের সহযোগিতায় ‘স্ট্রেট ব্যাংকিং’ নামে কর্পোরেট ব্যাংকিং সেবা চালু করে। বাংলাদেশের ব্যাংকসমূহের তালিকা। "About Us."। ২ জুন ২০১৭ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "'স্ট্রেট ব্যাংকিং' সেবায় এনআরবি ব্যাংক-এসএসএল ওয়ারলেস সমাঝোতা চুক্তি | অর্থনীতি"। দৈনিক ইত্তেফাক। ২০ নভেম্বর ২০১৯। সংগ্রহের তারিখ ৩০ নভেম্বর ২০১৯।  ব্যাংকের অফিসিয়াল ওয়েবসাইট।
এনআরবিসি ব্যাংক পিএলসি

এনআরবিসি ব্যাংক পিএলসি বাংলাদেশের একটি বাণিজ্যিক ব্যাংক। এই ব্যাংকটি ২০১৩ সালের ২ এপ্রিল প্রতিষ্ঠিত হয়। বাংলাদেশ ব্যাংক; বাংলাদেশের ব্যাংকসমূহের তালিকা। About Us. ব্যাংকের অফিসিয়াল ওয়েবসাইট।
শ্রেষ্ঠ কৌতুক চরিত্রে অভিনয় বিভাগে আইফা পুরস্কার

শ্রেষ্ঠ কৌতুক চরিত্রে অভিনয় বিভাগে আইফা পুরস্কার হল ভারতের চলচ্চিত্রে কৌতুক চরিত্রে অভিনয়ের জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে কৌতুক চরিত্রে অভিনয়ের অবদানের স্বীকৃতি হিসেবে এই পুরস্কার প্রদান করা হয়। গোবিন্দ, রিতেশ দেশমুখ, অভিষেক বচ্চন ও বরুণ ধবন দুইবার এই পুরস্কার লাভ করেন। ২ বার গোবিন্দ, রিতেশ দেশমুখ, অভিষেক বচ্চন, বরুণ ধবন শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার "IIFA Through the Years – IIFA 2000 : London, United Kingdom"। আইফা। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2001: South Africa"। আইফা। ২২ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2002 : Malaysia"। আইফা। ৩ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2003 : South Africa"। আইফা। ৩০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2004 : Singapore"। আইফা। ৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2005 : Amsterdam, Netherlands"। আইফা। ৩ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2006 : Dubai, UAE"। আইফা। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2007 : Yorkshire, United Kingdom"। আইফা। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2008 : Bangkok, Thailand"। আইফা। ৩ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2009 : Macau, China"। আইফা। ১৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2010 : Columbo, Sri Lanka"। আইফা। ১৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2011 : Toronto, Canada"। আইফা। ৪ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2012 : Singapore"। আইফা। ৩ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2013 : Macau, China"। আইফা। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2014 : Tampa Bay, USA"। আইফা। ২৩ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA Through the Years – IIFA 2015 : Kuala Lumpur, Malaysia"। আইফা। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২ জুন ২০১৭।  "IIFA through the Years – IIFA 2016 : Madrid, Spain"। আইফা। সংগ্রহের তারিখ ২ জুন ২০১৭। [স্থায়ীভাবে অকার্যকর সংযোগ] দাপ্তরিক ওয়েবসাইট
নয়ডা সিটি সেন্টার মেট্রো স্টেশন

নয়ডা সিটি সেন্টার মেট্রো স্টেশন বা ওয়েভ সিটি সেন্টার স্টেশন হল দিল্লি মেট্রো রেলের ব্লু লাইনের একটি টার্মিনাল স্টেশন। ব্লু লাইনের অন্য টার্মিনাল স্টেশনটি হল দ্বারকা সেক্টর ২১ মেট্রো স্টেশন। সেপ্টেম্বর ২০১৩ সালে একটি রুটিন চেকের সময়, ডিএমআরসি পাওয়া গেছে যে স্টেশনের মধ্যে ফাটল দেখা যায় ।যাইহোক, কর্মকর্তারা এর কারণ উদ্ঘাটন করতে পারেনি।কাছাকাছি অন্যান্য স্টেশনগুলিও পরিদর্শন করা হয়েছিল এবং সেখানে কোন সমস্যা দেখা যায়নি। ডিএমআরসি কর্তৃক কোন ট্রেন বাতিল করা হলেও, এই স্টেশন থেকে নোয়াগাঁও গল্ফ কোর্সের মেট্রো স্টেশন থেকে ভ্রমণের সময় বৃদ্ধি পেয়েছে।ট্রেনটি এই স্টেশনের কাছে খুব ধীর গতিতে চলতে থাকে, যখন মেরামতের কাজ চলছিল স্টেশন এবং ১৭৪ নং থেকে ১৮৫ নং স্তম্ভগুলি তে।স্টেশনের সেবা কয়েক দিনের জন্য বন্ধ করা হয়েছিল। ডিএমআরসি সমস্যাটির কারণ অনুসন্ধানের জন্য একটি কমিটি গঠন করে।কমিটি কর্তৃক জমা দেওয়া রিপোর্টের পর একজন প্রকৌশলী বরখাস্ত হন। বর্তমান মেট্রো স্টেশনের দ্বারা আসন্ন নয়ডা-গ্রটার নয়ডা মেট্রোর সঙ্গে দিল্লি মেট্রোকে সংযুক্ত করার হবে। এই স্টেশনগুলি যাত্রীদের একটি বিনিময় প্রদান করবে। http://timesofindia.indiatimes.com/city/noida/Noidas-last-Metro-station-is-now-Wave-City-Center/articleshow/49589017.cms "Station Information"। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৬-২৬।
বাংলাদেশ লোক-প্রশাসন প্রশিক্ষণ কেন্দ্র

বাংলাদেশ লোক-প্রশাসন প্রশিক্ষণ কেন্দ্র (সংক্ষেপে: বিপিএটিসি) একটি সংবিধিবদ্ধ প্রশিক্ষণমূলক প্রতিষ্ঠান যা সরকারি, বেসরকারি ও স্বশাসিত প্রতিষ্ঠানের কর্মকর্তাদের প্রশিক্ষণ দিয়ে থাকে। এটি ঢাকা জেলার সাভারে ঢাকা-আরিচা মহাসড়কের পাশে অবস্থিত। এছাড়া এর প্রশাসনিক তত্ত্বাবধানে ঢাকা, চট্টগ্রাম, রাজশাহী ও খুলনা বিভাগের সদর দপ্তরে চারটি আঞ্চলিক লোকপ্রশাসন প্রশিক্ষণ কেন্দ্র রয়েছে। প্রতিষ্ঠানটি ২৮ এপ্রিল, ১৯৮৪ সালে প্রতিষ্ঠিত হয়। এটি বাংলাদেশ লোক-প্রশাসন প্রশিক্ষণ কেন্দ্র অধ্যাদেশ ১৯৮৪ দ্বারা গঠিত ও পরিচালিত। ১৯৮৪ সালের ২৬ নং অধ্যাদেশের আওতায় লোকপ্রশাসন ও ব্যবস্থাপনার জন্য প্রতিষ্ঠানটি একটি সমন্বিত জাতীয় সংবিধিবদ্ধ প্রশিক্ষণ কেন্দ্র হিসেবে প্রতিষ্ঠিত হয়। সরকারের একজন সচিব এর প্রধান কর্মকর্তা। তার পদবী রেক্টর। রেক্টরের অধীনে পাঁচটি বিভাগের দায়িত্বপ্রাপ্ত যুগ্ম-সচিব পর্যায়ে রয়েছে পাঁচজন এমডিএস। বিভাগগুলো হলো: ব্যবস্থাপনা ও লোকপ্রশাসন, কর্মসূচি প্রণয়ন ও পর্যবেক্ষণ, উন্নয়ন ও অর্থনৈতিক বিষয়াদি, গবেষণা ও নির্দেশনা এবং প্রকল্প প্রণয়ন। একজন মন্ত্রীর সভাপতিত্বে ১২-সদস্য বিশিষ্ট বোর্ড অব গভর্নরস প্রতিষ্ঠানটির সাধারণ নীতিমালা নির্ধারণ করে। এ প্রতিষ্ঠানের বিশেষ উদ্দেশ্য হচ্ছে জাতীয় পর্যায়ে লোকপ্রশাসনের ব্যবস্থাপনা ও উন্নয়নের জন্য সরকারি ও বেসরকারি কর্মকর্তাদের প্রয়োজনীয় জ্ঞান ও কলাকৌশল শিক্ষাদানের মাধ্যমে তাঁদের উন্নয়ন সাধন করা। সে উদ্দেশ্যে প্রতিষ্ঠানটির কার্যক্রমের মধ্যে রয়েছে বাংলাদেশ সিভিল সার্ভিসে নবনিযুক্ত ক্যাডারদের মৌলিক প্রশিক্ষণ, মধ্যম স্তরের ও সিনিয়র সরকারি কর্মকর্তাদের চাকুরিকালীন প্রশিক্ষণ এবং পাবলিক করপোরেশন, স্থানীয় কর্তৃপক্ষ ও বেসরকারি প্রতিষ্ঠানের কর্মকর্তাদের প্রশিক্ষণ প্রদান। এছাড়া উল্লেখযোগ্য কার্যক্রমের মদ্যে রয়েচেহ লোকপ্রশাসন, ব্যবস্থাপনা ও উন্নয়ন বিষয়ে গবেষণা পরিচালনা, প্রশাসন ও উন্নয়ন বিষয়ক সমস্যা সমাধানে সরকারকে পরামর্শ দান, প্রশাসন ও উন্নয়ন বিষয়ক বই, সাময়িকী ও প্রতিবেদন প্রকাশ, গ্রন্থাগার ও পাঠকক্ষ প্রতিষ্ঠা ও পরিচালনা এবং অধ্যাদেশে বর্ণিত অন্যান্য বিষয় বাস্তবায়ন করা। সরকার লোকপ্রশাসন বিষয়ে প্রশিক্ষণ ও গবেষণা সম্পর্কিত অন্যান্য কাজ সম্পাদনের জন্যও বিপিএটিসি-কে নির্দেশ দিতে পারে। ক্যাডার ও নন-ক্যাডারভুক্ত সকল সরকারি কর্মকর্তা বিপিএটিসি-র প্রশিক্ষণের আওতাধীন। নবনিযুক্ত বিসিএস ক্যাডার কর্মকর্তা থেকে ঊর্ধ্বতন নীতিনির্ধারক এর অন্তর্ভুক্ত। বিপিএটিসি-র প্রশিক্ষণ কর্মসূচি সার্বিকভাবে দুই শ্রেণিতে বিভক্ত: একটি মৌলিক কোর্স, অন্যটি স্বল্পমেয়াদি বিশেষ কোর্স। স্বল্পমেয়াদি কোর্সের মেয়াদ ১-৪ সপ্তাহ মেয়াদের এবং মৌলিক কোর্সের মেয়াদ ১০-১৬ সপ্তাহ। "About BPATC - বাংলাদেশ লোক প্রশাসন প্রশিক্ষণ কেন্দ্রের দাপ্তরিক ওয়েবসাইট (৩ জুন, ২০১৭ তারিখে সংগৃহিত)"। ১৫ জুন ২০১৭ তারিখে মূল থেকে আর্কাইভ করা। সংগ্রহের তারিখ ৩ জুন ২০১৭।  "বাংলাদেশ লোকপ্রশাসন প্রশিক্ষণ কেন্দ্র"।  বাংলাদেশ লোক প্রশাসন প্রশিক্ষণ কেন্দ্র, সাভার ওয়েব্যাক মেশিনে আর্কাইভকৃত ৬ জুন ২০১৭ তারিখে আঞ্চলিক লোক প্রশাসন প্রশিক্ষণ কেন্দ্র, চট্টগ্রাম
বীর শ্রেষ্ঠ রুহুল আমিনের সমাধি

বীর শ্রেষ্ঠ রুহুল আমিনের সমাধি বাংলাদেশের খুলনা জেলার রূপসা নদীর তীরে অবস্থিত। ১৯৭১ সালের ১০ই ডিসেম্বর খুলনায় শহীদ হন মোহাম্মদ রুহুল আমিন। বাংলাদেশ স্বাধীন হবার পর মুক্তিযুদ্ধে সর্বচ্চ আত্মত্যাগের কারণে মোহাম্মদ রুহুল আমিনকে সর্বোচ্চ সামরিক খেতাব ‘বীর শ্রেষ্ঠ’ তে ভূষিত করা হয়। রূপসা বাসস্ট্যান্ড থেকে বীর শ্রেষ্ঠ রুহুল আমিন সড়ক ধরে মাত্র ৫০ গজ গেলেই চোখে পড়বে মাজারটি। ১৯৭১ সালে রূপসা নদী তীরবর্তী খুলনা শিপইয়ার্ডের সামনে রুহুল আমিন শহীদ হন। তাকে বাগমারা নামক গ্রামে সমাহিত করা হয়। বর্তমানে দেড় একর জমি নিয়ে বীর শ্রেষ্ঠ রুহুল আমিন এবং বীর বিক্রম মহিবুল্লাহর সমাধি কমপ্লেক্স নির্মিত হয়েছে। ২০০৩ সালে জেলা প্রশাসনের উদ্যোগে নতুন করে সমাধিসৌধের সংস্কার করা হয়। মোহাম্মদ রুহুল আমিন (১৯৩৫ - ১০ ডিসেম্বর, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহিদ মুক্তিযোদ্ধা। তার পদবি ছিলো ইঞ্জিন আর্টিফিশার। তিনি প্রথমে ২ নং সেক্টরে যুদ্ধ করেন৷ পরবর্তীতে ১০ নম্বর নৌ সেক্টরে যুদ্ধ করেন। ভারতের দেয়া পলাশ নামক যুদ্ধতরী নিজের দেশে নিয়ে আসার সময় বিমানবাহিনীর আক্রমণের মুখে পড়লেও নৌকা ত্যাগ না করা লড়াই করেন। নৌকা ধ্বংস হলে তিনি আহত অবস্থায় পাড়ে উঠলে রাজাকার-আলবদরদের হাতে মৃত্যুবরণ করেন। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান “বীর শ্রেষ্ঠ” উপাধিতে ভূষিত করা হয় তিনি তাদের অন্যতম। "বাংলানিউজ"। ২৯ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩ জুন ২০১৭।  কাজী সাজ্জাদ আলী জহির (২০১২)। "আমিন, বীরশ্রেষ্ঠ মোহাম্মদ রুহুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ভিসিতাসিওন পাদিল্লা

ভিসিতাসিওন পাদিল্লা (স্পেনীয়: Visitación Padilla; জন্ম: ২ জুলাই, ১৮৮২ - মৃত্যু: ১২ ফেব্রুয়ারি, ১৯৬০) ফ্রান্সিস্কো মোরাজান এলাকার তালাঙ্গায় জন্মগ্রহণকারী প্রথিতযশা হন্ডুরীয় প্রমিলা শিক্ষাবিদ ও নারীবাদী কর্মী ছিলেন। পাদিল্লা হন্ডুরাসে পারস্পরিক সমঝোতাভিত্তিক সমাজ ব্যবস্থা প্রবর্তনে এগিয়ে এসেছেন, মাদকবিরোধী আন্দোলনকে শক্তিশালীকরণসহ হন্ডুরীয় মহিলাদের অধিকার প্রতিষ্ঠায় আজীবন আন্দোলন করে গেছেন। হন্ডুরাস প্রজাতন্ত্রের ফ্রান্সিস্কো মোরাজান ডিপার্টামেন্টো মিউনিসিপালিটির নিয়ন্ত্রণাধীন তালাঙ্গায় ভিসিতাসিওন পাদিল্লা জন্মগ্রহণ করেন। স্নাতক ডিগ্রী লাভের পর ১৯০৯ সালে শিক্ষকতা পেশায় মনোনিবেশ ঘটান। তারপর ১৯১৩ সালে ‘আতেনিও ডে হন্ডুরাস’ নামীয় সংগঠনের অন্যতম সদস্য মনোনীত হন। বিখ্যাত লেখক রাফায়েল হেলিওডোরো ভ্যালি ওয়াই ফ্রোইলান টার্সিওসের একত্রে কাজ করেন ও নিজের সাংগঠনিক দক্ষতা তুলে ধরেন। ১৯১৭ সালে তেগুসিগাল্পায় উদারপন্থী সংবাদপত্র ‘জুয়ান রাফায়েল মোরা’ প্রতিষ্ঠা করেন তিনি। ১৯২৪ সালে গৃহযুদ্ধ ছড়িয়ে পড়ে। এ সময় পাদিল্লা তার নিজস্ব চিন্তাধারা ‘বোলেটিন ডে লা ডিফেন্সা ন্যাশিওনালে’ তুলে ধরেন। একই সময়ে তার নেতৃত্বে তেগুসিগাল্পায় একদল নারীকে নিয়ে ‘সোসাইডেড কালচারাল ফেমেনিনা’ নামীয় দল প্রতিষ্ঠায় অগ্রসর হন। ১৯২৬ সালে এ সংগঠনটি সরকারীভাবে ডাক্তার মিগুয়েল পাজ বারাহোনা’র কাছ থেকে আর্থিক বরাদ্দ পায় ও ‘মায়েদের দিন’রূপে প্রজ্ঞাপন জারী করা হয়। ১৯২৯ সালে শিক্ষকতা পেশা থেকে অবসরগ্রহণ করেন। পরের বছর ১৯৩০ সালে তিনি লা গাসেটা সংবাদপত্রের প্রতিষ্ঠায় স্মারকসূচক বক্তৃতা প্রদানের জন্য আমন্ত্রিত হন। প্রথিতযশা হন্ডুরীয় শিল্পী ও শিক্ষক পাবলো জেলায়া সায়েরা’র স্মরণে ১৯৩৪ সালে ‘জেলায়া সায়েরা’ সংগঠন প্রতিষ্ঠা করেন। এ সময়কালে গুজব ছড়িয়ে পড়ে যে, স্বৈরশাসক ডক্টর ও জেনারেল টিবারসিও কারিয়াস আন্দিনো তাদের সরকারি পদ ছেড়ে দিবেন ও ১৯৩৬ সাল পর্যন্ত ঐ একনায়কতন্ত্র পরিচালিত হয়। পাদিল্লা তার মতামত ‘অরিয়েন্টেসিওন’ ও ‘সিয়াডাডানোয়’ তুলে ধরেন। এক বছর পর কারিয়াস তার সরকারি পদ থেকে অবসর নেন ও সাধারণ নির্বাচনের ঘোষণা দেন যাতে জুয়ান ম্যানুয়েল গালভেজ বিজয়ী হন। ২৫ জানুয়ারি, ১৯৫৪ তারিখে ঐ রাষ্ট্রপতির সময়কালে আনুষ্ঠানিকভাবে প্রজ্ঞাপন জারী হয়। হিসাবরক্ষক জুলিও লোজানো ডায়াজ মহিলাদের অধিকারকে স্বীকৃতি দেন ও প্রথমবারের মতো হন্ডুরাস প্রজাতন্ত্রে তাদের ভোটাধিকার প্রয়োগের অনুমতি দান করেন। অবিসংবাদিত কর্মী পাদিল্লা এ সময় সেখানে ছিলেন। পাশাপাশি ‘এল ন্যাশিওনাল’ সংবাদপত্রের কলাম লেখক ছিলেন। শিশুতোষ গ্রন্থ ‘আজুসেনাস’ ও প্রবন্ধ সঙ্কলন ‘পাসাতাইমপোস ই হিস্টোরিয়াস ডে লা এডকেসিওন পাবলিকা হন্ডুরেনা’ প্রকাশ করেন তিনি। সেলো পোস্টাল ডে এলপিএস ০.০২-এ তার চিত্রের উপস্থাপনা হয়। মুভমেন্ট অব ওম্যান ‘ভিসিতাসিওন পাদিল্লা’ নামে শান্তি মিছিল পরিচালনা করে। ২০১০ সালকে আনো ডে ‘ভিসিতাসিওন পাদিল্লা’ নামে ঘোষণা করা হয়। "Honduras Laboral/Visitación Padilla"। ১০ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৩ জুন ২০১৭।  [১] কার্লোস এস্কালেরাস লুসিলা গামেরো ডে মেডিনা‎‎ আর্জেন্টিনা ডায়াজ লোজানো গ্রাসিয়েলা আমায়া ডে গার্সিয়া, অ্যান্তোনিয়েতা, জেসাস, মারিয়ানা ওয়াই সেফেরিনা এলভির, মারিয়া লুইসা মেডিনা, ইভা সোফিয়া, দাভিলা, গোয়া ইসাবেল লোপেজ, ফ্লোরা সুয়াজো, অ্যাঞ্জেলা ওয়াই জেনোনেভা আন্দিনো, নাতালিয়া ত্রিমিনিও, রোসিতা আমাদোর, জুয়ানা ওচোয়া, সোফিয়া ভেগা, মারিয়া লোপেজ, আদ্রিয়ানা হার্নান্দেজ, ফ্লোরেন্সিয়া পাদিল্লা, রোজা ফ্লোরেস Dictionary of Personalities of Honduras/Padilla, Visitación.
এইসব দিনরাত্রি

এইসব দিনরাত্রি ১৯৮৫ সালে বিটিভিতে প্রচারিত হুমায়ূন আহমেদ পরিচালিত একটি জনপ্রিয় পারিবারিক নাটক। নাটকটা সেই সময় এতটাই জনপ্রিয় ছিল যে নাটক চলাকালে ঢাকার ব্যস্ত রাস্তাগুলো ফাঁকা থাকত। নাটকটি ঢাকা শহরে বসবাসকারী একটি মধ্যবিত্ত পরিবারের গল্প বলে। নাটকটিতে একটি সাধারণ মধ্যবিত্ত পরিবারের সুখ, ভালোবাসা, বিয়ে, মৃত্যু, সমস্যা ইত্যাদিই দেখানো হয়েছে। গল্পটা শেষ হয় "টুনি" নামের লিউকেমিয়ায় আক্রান্ত এক ছোট মেয়ের মৃত্যুর মধ্য দিয়ে। ছোট মেয়েটির মৃত্যু পুরো দেশে একটা আলোড়ন তোলে। অনেকেই হুমায়ূন আহমেদকে "টুনি" চরিত্রটিকে বাঁচিয়ে রাখার অনুরোধ করেন। কিন্তু হুমায়ূন আহমেদ তার সিদ্ধান্তে অটল থাকেন। বুলবুল আহমেদ - শফিক হিসেবে শিল্পী সরকার অপু - শাহানা হিসেবে ইনামুল হক - মি করিম হিসেবে ডলি জহুর - নীলু হিসেবে খালেদ খান - আনিস হিসেবে নায়ার সুলতানা লোপা - টুনি হিসেবে লুৎফুন নাহার লতা - শারমিন হিসেবে আসাদুজ্জামান নূর - রফিক হিসেবে দিলারা জামান - মা হিসেবে কাজী মেহফুজুল হক - বাবা হিসেবে মাসুদ আলী খান আবুল খায়ের - অবসরপ্রাপ্ত স্কুলশিক্ষক হিসেবে "Humayun Ahmed: A thousand more years"। ২২ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩ জুন ২০১৭।  "'এইসব দিনরাত্রি'র টুনির লাশ উদ্ধার, স্বামী গ্রেপ্তার"। প্রথম আলো।  "Former child actress found dead"। দ্য ডেইলি স্টার। সংগ্রহের তারিখ ২০১৬-১১-২২।  "Ei Shob Din Ratri (1985) : Full credits"। ইন্টারনেট মুভি ডেটাবেজ। সংগ্রহের তারিখ ২০১৬-১১-২২।
ইউনিয়ন ব্যাংক পিএলসি

ইউনিয়ন ব্যাংক পিএলসি বাংলাদেশের একটি বণিজ্যিক ব্যাংক যেটি মূলত ইসলামী ব্যাংকিং ব্যবসায় জড়িত। এই ব্যাংকটি ২০১৩ সালের ১ এপ্রিল প্রতিষ্ঠিত হয়। বাংলাদেশ ব্যাংক; বাংলাদেশের ব্যাংকসমূহের তালিকা। "সংরক্ষণাগারভুক্ত অনুলিপি" (পিডিএফ)। ২৫ আগস্ট ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ জুন ২০১৭।  ব্যাংকের অফিসিয়াল ওয়েবসাইট। বাংলাদেশ ব্যাংক-এর নিয়ন্ত্রণাধীন সিডিউলড ব্যাংকসমূহের তালিকা।
আইসিবি ইসলামিক ব্যাংক লিমিটেড

আইসিবি ইসলামিক ব্যাংক লিমিটেড (ইংরেজি: ICB Islamic Bank Limited) বাংলাদেশের একটি বণিজ্যিক ব্যাংক যেটি মূলত ইসলামী ব্যাংকিং ব্যবসায় জড়িত। এই ব্যাংকটি ১৯৮৭ সালের এপ্রিল মাসে প্রতিষ্ঠিত হয় এবং ঐ বছরেরই ২০ মে থেকে ব্যাংকিং কার্যক্রম শুরু করে। বাংলাদেশ ব্যাংক; বাংলাদেশের ব্যাংকসমূহের তালিকা। About ICB Islamic Bank Limited. ব্যাংকের অফিসিয়াল ওয়েবসাইট।
মনসুর বয়াতি

মনসুর বয়াতি (আনু. ১৮ শতক) ছিলেন একজন বাঙালি গীতিকবি, লেখক, গায়ক। তিনি মৈমনসিংহ গীতিকার ‘দেওয়ানা মদিনা’ পালাটির রচয়িতা। চন্দ্রকুমার দে হবিগঞ্জের বানিয়াচং থেকে পালাটি সংগ্রহ করেন। সিলেট ও কুমিল্লা অঞ্চলে পালাটি ‘অবং দুলাল’ নামে পরিচিত। দীনেশচন্দ্র সেনের Eastern Bengal Ballads গ্রন্থে ‘দেওয়ানা মদিনা’র অনুবাদ পাঠ করে রোম্যাঁ রোল্যাঁ ‘I was specially delighted with the touching story of Madina’ বলে মন্তব্য করেন। সম্পাদক দীনেশচন্দ্র সেন তার মৈমনসিংহ গীতিকা’র ভূমিকায় মনসুর বয়াতি রচিত ‘দেওয়ানা মদিনা’ তথা আলাল দুলালের পালা সম্পর্কে বলেছেন, “বালিয়াচঙ্গের দেওয়ানদের সম্বন্ধে গাথা। এই গানে ধনু নদীর উল্লেখ আছে, দীঘলহাটি গ্রাম খুঁজিয়া পাওয়া গেল না। ইহার লেখক মনসুর বাইতি সম্বন্ধে নাম ছাড়া আর কিছু জানিতে পারা যায় নাই। কবি যে নিরক্ষর ছিলেন, তাহা যেমন তাঁহার কাব্যপাঠে স্পষ্ট বোঝা যায়, তিনি যে প্রকৃত কবিত্বশালী, করুণরসসৃষ্টিতে সুপটু ছিলেন, তাহাও তেমনই অবধারণ করা যায়। মদিনার স্বামীর ভালবাসায় অগাধ বিশ্বাস—যাহা তালাকনামা পাইয়াও দীর্ঘকাল টলে নাই—সে অগাধ বিশ্বাসে যেদিন হানা পড়িল, সেদিন সে মৃত্যুশয্যাশায়ী হইল। তাহার অপূর্ব সংযম, যাহাতে এরূপ কৃতঘ্নতায়ও স্বামীর বিরুদ্ধে একটি কথা সে বলিতে পারিল না, এই অপূর্ব প্রেম ও চিত্তসংযম কোন্ উচ্চ লোকের, পাঠক তাহা ধারণা করুন। চাষার ভাষায় চাষার লেখা বলিয়া অবজ্ঞা করিবেন না।” ময়মনসিংহ গীতিকা পালাগান "মৈমনসিংহ গীতিকা/ভূমিকা - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২৩-০৭-০৪।  মনসুর বয়াতি - বাংলাপিডিয়ায় প্রদত্ত নিবন্ধ।
জুন ২০১৭ লন্ডন হামলা

যুক্তরাজ্যের রাজধানী লন্ডনে শনিবার রাত ১০টার দিকে লন্ডন ব্রিজের কাছে সন্ত্রাসী হামলায় তিন হামলাকারীসহ নয়জন নিহত হয়েছেন; আহত হয়েছেন প্রায় অর্ধশত। সন্ত্রাসী হামলার দায় স্বীকার করেছে জঙ্গিগোষ্ঠী ইসলামিক স্টেট (আইএস)। আইএসের কথিত বার্তা সংস্থা আমাক নিউজ এজেন্সিতে বলা হয়, ‘আইএসের একটি ছোট যোদ্ধাদল গতকাল লন্ডনে হামলা চালিয়েছে।’ রাতে লন্ডন ব্রিজে পথচারীদের ওপর দ্রুত গতির একটি ভ্যান উঠিয়ে দেয় সন্দেহভাজন সন্ত্রাসীরা। প্রায় একই সময়ে পার্শ্ববর্তী বারা মার্কেট এলাকায় কয়েক সন্দেহভাজন সন্ত্রাসী ছুরি নিয়ে সাধারণ লোকজনের ওপর হামলা চালায়। ঘটনাস্থলে ছয়জন নিহত হন। হামলা শুরুর ৮ মিনিটের মাথায় বারা মার্কেট এলাকায় তিন হামলাকারী পুলিশের গুলিতে নিহত হয় বলে ব্রিটিশ পুলিশের সন্ত্রাসবিরোধী ইউনিটের প্রধান মার্ক রাউলি জানিয়েছেন। হামলার সঙ্গে জড়িত সন্দেহে সাত নারীসহ ১২ জনকে গ্রেপ্তার করেছে পুলিশ। গতকাল রোববার ভোরে পূর্ব লন্ডনের বার্কিং এলাকার একটি বহুতল ভবনে অভিযান চালিয়ে তাদের আটক করা হয়। ‘এলিজাবেথ ফ্রাই’ নামের ওই ভবনের নিচতলায় তিন হামলাকারীর অন্তত একজন বসবাস করতেন বলে পুলিশের ধারণা। হামলার তীব্র নিন্দা জানান প্রধানমন্ত্রী থেরেসা মে। তিনি এটিকে ভয়ংকর হিসেবে চিহ্নিত করেছেন। সরকারের পক্ষ থেকে জরুরি কমিটির বৈঠক ডাকা হয়। লন্ডনে সন্ত্রাসী হামলার কিছু পরে এক টুইটার বার্তায় মার্কিন প্রেসিডেন্ট ডোনাল্ড ট্রাম্প বলেন, 'লন্ডনকে এই বিপদ কাটিয়ে উঠার জন্য সম্ভাব্য সকল প্রকার সহযোগিতা করতে প্রস্তুত রয়েছে যুক্তরাষ্ট্র। আমরা আপনাদের পাশে আছি, ঈশ্বর সহায় হোন।' "সমকাল"। ৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ৪ জুন ২০১৭।  "BBC News Live"। সংগ্রহের তারিখ ৩ জুন ২০১৭।  Phipps, Claire (৩ জুন ২০১৭)। "London attacks: six people killed; three terror suspects shot dead by police – latest updates"। সংগ্রহের তারিখ ৪ জুন ২০১৭ – The Guardian-এর মাধ্যমে।  "প্রথম আলো"। সংগ্রহের তারিখ ৪ জুন ২০১৭।  "লন্ডনে হামলার দায় স্বীকার আইএসের"। সংগ্রহের তারিখ ৫ জুন ২০১৭।  "বিডিনিউজ টোয়েন্টিফোর ডটকম"। ৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ৪ জুন ২০১৭।